เผยความน่ารัก น้องมะลิ ร้องเพลงวันเกิด เป่าเค้กแทน ปอ ทฤษฎี (คลิป)
เพิ่งผ่านพ้นวันคล้ายวันเกิดอายุครบ 40 ปีของพระเอกหนุ่มผู้ล่วงลับ ปอ ทฤษฎี สหวงษ์ เมื่อ 23 ม.ค. 2563 ที่ผ่านมา โดยนอกจากจะมีแฟนๆ ของหนุ่มปอโพสต์ภาพและอวยพรวันเกิดแล้ว ศรีภรรยาคนสวย โบว์ แวนด้า สหวงษ์ ก็ได้โพสต์ภาพพวงมาลัยและชุดกรวดน้ำ และกระดาษที่เขียนชื่อ-นามสกุล รวมถึงวันเดือนปีเกิดของปอ พร้อมทั้งเขียนข้อความว่า ครบรอบวันเกิดปีนี้ก็ 40 แล้วนะพ่อปอ@portidนอกจากนี้ แม่โบว์ได้โพสต์คลิปน่ารักของ น้องมะลิ ลูกสาว ร้องเพลงอวยพรวันเกิด พ่อปอ พร้อมทั้งเขียนข้อความว่า ขอให้คุณพ่อรักหนูกับแม่ทุกวันนะคะ@portid ซึ่งในคลิปดังกล่าว น้องมะลิ ร้องเพลง Happy Birthday หน้ารูปของ พ่อปอและพูดว่า สุขสันต์วันเกิดคุณพ่อนะคะ ขอให้คุณพ่อรักหนูกับคุณแม่ทุกวันนะคะ ก่อนจะเป่าเค้กก้อนเล็กๆ วางพวงมาลัยตรงหน้ารูปและกราบ พร้อมทั้งบอกว่า หนูรักคุณพ่อนะคะ จากนั้น แม่โบว์ ถามว่า แล้ววันเกิดปีนี้หนูจะให้อะไรพ่อคะ น้องมะลิ ตอบว่า หนูอยากให้พ่อรักหนู หนูอยากให้พ่อบอกหนูว่าให้ลูกเรียนเก่งๆ นะคะ ก่อนจะก้มลงไปจูบที่รูปของ พ่อปอ ได้อย่างน่ารักมากๆซึ่งหลังจากที่ทุกคนได้เห็นคลิปดังกล่าว ต่างเข้ามาคอมเมนต์เป็นอีโมจิรูปหัวใจกันเต็มไอจี บ้างก็บอกว่าดูแล้วน้ำตาไหลเลย รักจังเลย หนูเก่งมากลูก ฯลฯ เรียกว่าเป็นคลิปที่ประทับใจใครหลายคนมากเลยทีเดียว.
โบว์ แวนด้า โพสต์คลิปน่ารักของน้องมะลิ ลูกสาว ร้องเพลงอวยพรวันเกิด ปอ ทฤษฎี พร้อมทั้งเขียนข้อความ ขอให้คุณพ่อรักหนูกับแม่ทุกวันนะคะ
ปอ ทฤษฎี,น้องมะลิ พาขวัญ,น้องมะลิ ลูก ปอ ทฤษฎี,โบว์ แวนด้า,ปอ โบว์ มะลิ,อินสตาแกรมดารา